অনেকেই মাথাব্যথার জন্য মাথা কেটে ফেলার মতো পরামর্শ দিয়ে থাকেন। তাতে লাভের লাভ যেটা হয়, সেটা হলো ফলাফল শূণ্য। ওই সিস্টেমে সমস্যার যেটা মূল, সেটা থেকেই যায়। বর্তমানের বহুল আলোচিত বিষয় হলো রাষ্ট্রের মাদকবিরোধী অভিযান। এটা ওপেন সিক্রেট যে, এই মাদক সিস্টেমের সাথে আর্থিক লাভের প্রক্রিয়াতে পুলিশ, বর্ডারগার্ড, কোস্টগার্ডসহ আইনশৃঙ্খলা বাহিনীর অনেক সদস্য সরাসরি জড়িত। সেখানে ক্রসফায়ারে কিছু মাদকব্যবসায়ী হত্যা খুচরা খরচ মাত্র। আর খুচরা কাজের হিসেব কখনো পাইকারির হিসেবের মতো মিলিয়ে চলে না। তাই মাদকের এই পুরো পাইকারি সিস্টেমকে বন্ধ করতে হবে। নতুবা কোনো সফলতা আসবে না।